Gwastell giz Breizh

Ar wastell giz Breizh https://www.lorient-agglo.bzh/fileadmin/user_upload/Les_Nouvelles/Les_Nouvelles_52/Les_Nouvelles_52_Si_mon_pays_m_etait_conte.pdf	pe gwastell Vreizhhttps://www.preder.net/arload/index.php/geriadur/br/enmonedou/gwerean?dic=8&ent=1039 a zo ur wastell hengounel eus Bro an Oriant, fardet gant toaz sablek (amann sall, melen-vi, bleud, sukr).

 Kinnig 
Rond ha bouedek eo, gant ur greunenn alaouret kroazilhonoù treset warni gant ur fourchetez. Graet e vez gant amann sall, sukr, bleud, melen-vi ha goell kimiek. Plaen e vez peurliesañ, pe gwarniset gant dienn prunev, dienn flamboez pe karamel gant amann sall, pe saouret gant un nebeud rom pe bleuñv orañjez. 

Tost eo he zekstur bruzunaus ha sablek ouzh hini ar paled giz Breizh. 20% amann da nebeutañ a zle kaout enni evit bezañ anvet gwastell giz Breizh. Troc'het e vez e tammoù stumm ur romb ganto peurliesañ. Debret e vez kaledet, ha perzhioù mirout eus ar c'hentañ he deus, betek daou viz en ul lec'h sec'h hag en disheol.

 Istor 
Sevel a rafe orinoù ar wastell giz Breizh d'ar bloavezhioù 1860Évolution du régime alimentaire à Plozévet de 1800 à 1960 gant Pierre Le Rhun ha Monik Le Rhun, 1967, p.247-260. pa vije bet kinniget e wastell nevez gant ar pastezer Jean Crucer, genidik eus kanton Graubünden e Suis, dimezhet ouzh ur Vreizhadez genidik eus Porzh-Loeiz e Bro an Oriant, e-pad Diskouezadeg Hollvedel Pariz e 1867Premier concours mondial du gâteau breton à Plœmeur (56), Ouest-France, 23 a viz C'hwevrer 2013., dindan an anv « gâteau Lorientais ». Mont a reas priz kentañ ar rummad « gwestell sec'h » gantañ. Ur wech distroet da Borzh-Loeiz e reas berzh bras ar wastell e Bro an Oriant. Gwerzhet e oa gant he c'hrouer hag e ziskennidi en o fastezerezh-koñfizerezh en Oriant. Kemer a reas ar vartoloded ar boas da zegas ar wastell-mañ ganto en o beajoù peogwir e c'halle bezañ miret meur a sizhun war vor en o listri (evel ar gwispid-mor)Gâteau breton 1er concours mondial gant Laëtitia Gaudin-Le Puil, Bretagne Magazine, nv ispisial hañv 2013, gwelet d'an 11 a viz Here 2013 }}, betek kab ar Spi Mat e Suafrika da nebeutañ.

 Kenstrivadeg ar bed ar wastell giz Breizh 
Krouet e voe kenstrivadeg ar bed ar wastell giz Breizh d'an 3 a viz Meurzh 2013 evit ar preveziaded, e Plañvour e-keñver ar gouel An Deizioù aozet gant ar gevredigezh Emglev Bro an Oriant, kevread kevredigezhioù sevenadurel breizhat bro an Oriant. Fardañ ur wastell giz Breizh hengounel a oa ar pal, pe gant ur rekipe roet gant an aozennoù diazez (bleud, amann, vioù ha sukr), pe oc'h ober gant e rekipe dezhañ e-unan pe gant ur rekipe familh. E-pad ar bloaz kentañ e voe aozet 130 gwastell, barnet gant ur juri savet gant tud a vicher, pastezerien ha baraerien eus Bro an Oriant dreist-holl. Dleout a rae ar wastell bezañ kaset goude d'unan eus kenwerzhourien keveler ar genstrivadeg. Neuz, kantalc'h, blaz ha ment hengounel ar wastell (tro 17 sm) a oa an dezverkoù priziañ. Mont a reas ar maout gant un annezad eus an Oriant evit ar rummad kentañ ha gant un annezadez eus Banaleg en eil rummad.

Savet e voe rekord brasañ gwastell giz Breizh ar bed e-keñver ar genstrivadeg-mañ, 1,15 m a dreuzkiz ha 2,5 sm a devder dezhi, fardet gant un annezad eus Porzh-Loeiz gant 140 vi, 10 kg bleud, 6 kg sukr ha 6 kg amann. 

 Notennoù ha daveoù 


 Pennadoù kar 

 Keginerezh Breizh
 Gwastell giz Naoned

 Liammoù diavaez 
  Rekipe ar wastell giz Breizh hengounel
  Rekipe : ar wastell giz Breizh - France Télévision war YouTube

Rummad:Gwestell
Rummad:Pastezerezh Breizh
Rummad:Bro an Oriant